এস এম মহসীন

এস এম মহসীন (মৃত্যু: ১৮ এপ্রিল ২০২১) একজন বাংলাদেশী মঞ্চ ও টেলিভিশন অভিনেতা। তিনি ২০০৭ সালে গরম ভাত অথবা নিছক ভূতের গল্প টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার অর্জন করেন। ২০১৮ সালে বাংলা একাডেমি তাকে ফেলোশিপ প্রদান করে। অভিনয়ে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

 প্রারম্ভিক জীবন 
মহসীন টাঙ্গাইল জেলার মির্জাপুর উপজেলার আনাইতারা ইউনিয়নের খাগুটিয়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে বাংলা ও সাংবাদিকতায় স্নাতকোত্তর সম্পন্ন করেন।

 কর্মজীবন 
তিনি আতিকুল হক চৌধুরী পরিচালিত রক্তে ভেজা ও কবর নাটকে এবং মুনীর চৌধুরী পরিচালিত চিঠি নাটকে অভিনয় করেছেন। পদক্ষেপ নামক নাটকের মধ্য দিয়ে তিনি রেডিও নাটকে আত্মপ্রকাশ করেন।

তিনি থিয়েটার দল ড্রামা সার্কল-এ অভিনয় করেছেন।

তিনি জাহাঙ্গীরনগর বিশ্ববিদ্যালয়ের নাটক ও নাট্য বিভাগ অনুষদের সদস্য হিসেবে, বাংলাদেশ শিল্পকলা একাডেমির ভারপ্রাপ্ত মহাপরিচালক হিসেবে এবং জাতীয় থিয়েটারের প্রথম প্রকল্প পরিচালক হিসেবে কাজ করেছেন।

 ব্যক্তিগত জীবন ও মৃত্যু 
এস এম মহসীনের দুই ছেলে আছে - রেজওয়ান মহসীন ও রাশেক মহসীন।

২০২১ সালের এপ্রিল মাসের শুরুতে তার দেহে করোনাভাইরাস শনাক্ত হলে তাকে ঢাকার হলি ফ্যামিলি হাসপাতালে ভর্তি করা হয়। তার শারীরিক অবস্থার অবনতি হলে তাকে ৫ই এপ্রিল ইমপালস হাসপাতালে ভর্তি করা হয়। সেখানে কিছুদিন নিবিড় পরিচর্যা কেন্দ্রে রাখার পর তাকে বারডেম হাসপাতালে স্থানান্তর করা হয়। বারডেম হাসপাতালে সপ্তাহখানেক চিকিৎসাধীন থাকার পর তিনি ২০২১ সালের ১৮ই এপ্রিল ৭৩ বছর বয়সে মৃত্যুবরণ করেন।

 কর্ম 
 থিয়েটার নাটক
 দিপান্তর
 কবর
 সুবচন নির্বাসন
 চুপ আদালত চলছে

 ধারাবাহিক নাটক
 মহর আলী
 সাকিন সরিসুরি
 গরম ভাত অথবা নিছক ভূতের গল্প
 নীলম্বরি

 চলচ্চিত্র
 অর্পিতা

 পুরস্কার ও সম্মাননা 
 ২০০৮: শ্রেষ্ঠ টিভি অভিনেতা - সমালোচক বিভাগে মেরিল-প্রথম আলো পুরস্কার
 ২০১৭: শিল্পকলা পদক (২০১৭)
 ২০১৮: বাংলা একাডেমি ফেলোশিপ
 ২০২০: শিল্পকলায় একুশে পদক

 তথ্যসূত্র 

 বহিঃসংযোগ 


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০২১-এ মৃত্যু
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:টাঙ্গাইল জেলার অভিনয়শিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:শিল্পকলা পদক বিজয়ী
বিষয়শ্রেণী:১৯৪৮-এ জন্ম
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু